Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Eesti korvpallikoondislase Kristian Kullamäe koduklubi Panevežyse Lietkabelis alistas laupäeval õhtul toimunud Leedu korvpalli kõrgliiga kohtumises 80:73 Klaipeda Neptunase.
Kullamäele anti mänguaega 18 minuti jagu ning sai selle jooksul kirja viis punkti, kaks lauapalli ja kolm resultatiivset söötu. Eestlase arvele jäi ka kaks pallikaotust ja kaks isiklikku viga.

Lietkabelis otsustas mängu ära kolmandal veerandajal, kui visati 27 punkti Neptunase üheksa vastu.

Mängu parim oli Jamel Morris (Lietkabelis), kes panustas võitu 28 punkti, neli lauapalli ja kolm resultatiivset söötu. Vytenis Lipkevicius (Lietkabelis) toetas 17 silmaga.

Lietkabelis on Leedu kõrgliigas Kaunase Žalgirise järel teisel kohal, olles kümnest mängust võitnud kaheksa.

Kullamäe koduklubi peab järgmise liigamängu 3. detsembril Vilniuse Wolvesi vastu.
## Pealkiri:

user
Kullamäe panus jäi Lietkabelise võidumängus tagasihoidlikuks
assistant